CELEX: 62021TN0708
Language: hr
Date: 2021-10-27 00:00:00
Title: Predmet T-708/21: Tužba podnesena 27. listopada 2021. – NO/Komisija

21.2.2022   
            
            
               HR
            
            
               Službeni list Europske unije
            
            
               C 84/40
            
         
      Tužba podnesena 27. listopada 2021. – NO/Komisija
      (Predmet T-708/21)
      (2022/C 84/57)
      Jezik postupka: engleski
      
         Stranke
      
      
         Tužitelj: NO (zastupnik: E. Smartt, solicitor)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da Komisija, protivno svojim obvezama na temelju članka 265. Ugovora o funkcioniranju Europske unije, propustila djelovati tako što nije zauzela stajalište kao odgovor na tužiteljeve prigovore o, inter alia, irskoj državnoj potpori;
               
            
                  —
               
               
                  naloži Komisiji snošenje vlastitih troškova, i;
               
            
                  —
               
               
                  naloži snošenje tužiteljevih troškova.
               
            
         Tužbeni razlozi i glavni argumenti
      
      U prilog osnovanosti svoje tužbe tužitelj ističe sljedeći tužbeni razlog:
      U skladu s člankom 265. Ugovora o funkcioniranju Europske unije, Komisija je morala zauzeti stajalište kao odgovor na tužiteljeve prigovore o, inter alia, irskoj državnoj potpori, na dan isteka ili prije isteka razumnog roka od podnošenja tužiteljevih prigovora. U vezi s propustom djelovanja u razumnom roku, tužitelj je pismom od 28. lipnja 2021. pozvao Komisiju da djeluje. U odgovoru na tužiteljev poziv na djelovanje Komisija nije zauzela svoje stajalište unutar propisanog roka tekućeg nakon tužiteljeva podnošenja poziva na djelovanje.
      Smatrajući da je u tim okolnostima Komisijin propust zauzimanja stajališta nesporan, tužitelj je podnio ovu tužbu zbog propusta djelovanja na temelju članka 265. UFEU-a.